Wikimedia Deutschland

**Wikimedia Deutschland** (WMDE, fritt oversatt: *Wikimedia Tyskland*) er en forening stiftet i 2004 av medlemmer av det tyske Wikipedia-samfunnet. Wikipedia på tysk hadde da vært tilkoblet internett siden 2001. Foreningen ble i 2004 også akseptert av Wikimedia Foundation som den første nasjonale, selvstendige støtteforening, et såkalt ''wikimedia chapter''. 

Wikimedia Deutschland passerte i 2022 mer enn  medlemmer og beskjeftiget på samme tidspunkt omlag 160 ansatte.

## Virksomhet
Virksomheten omfatter arbeid med kommunikasjon mot offentligheten, utvikling av Wikidata og med støtte av samarbeidet mellom de frivillige bidragsytere til Wikipedia og søsterprosjektene. Støtten finner sted gjennom møter og materiell, samt videreutvikling av programvaren og tekniske løsninger på Wikipedia. Foreningen arbeider dessuten for åpen tilgang til vitenskap, utdannelse og kultur, og for å styrke politiske rammebetingelser til beste for fellesskapet, særlig i digitaliseringspolitikken. Arbeidet har som overordnet formål å gjøre kunnskap fritt tilgjengelig for offentligheten.

### Konkrete prosjekter (utvalg)
Wikimedia Deutschland er utvikler av programvaren Wikibase til bruk for Wikidata.

I prosjektet *Technische Wünsche* (fritt oversatt: *Tekniske ønsker*) samarbeider WMDE med bidragsytere på Wikipedia og Wikimedia Foundation om å forbedre og videreutvikle programvaren bak Wikipedia og søsterprosjektene. Det skjer gjennom hyppige rundspørringer, workshops og gjennomføring av løsninger.

Gjennom prosjektet *Bündnis F5*, fritt oversatt til *Forbundet F5,* samarbeider WMDE med ytterligere fem institusjoner om en demokratisk, åpen, inkluderende og transparent digitalpolitikk. Dette innebærer blant annet krav om at Youtube, Facebook, X og andre, gjennom lovgivning blir tvunget til større transparens. WMDE samarbeider om dette med AlgorithmWatch, Gesellschaft für Freiheitsrechte, die Open Knowledge Foundation Deutschland og Reporter ohne Grenzen.
Fil:Wikibase Logo – symbol.svg|Logo for Wikibase.
Fil:Technical Wishes Project logo (for light background).svg|Logo for prosjektet *Tekniske ønsker*.
Fil:Positions of the F5 alliance on the 2024 EU elections.pdf|Program for F5-alliansen foran Europaparlamentsvalget i 2024. (pdf)


## Foreningsorganer
Foreningens øverste organ er en medlemsforsamling (*Mitgliederversammlung*). Medlemsforsamlingen velger et presidium (*Präsidium*) bestående av sju frivillige medlemmer hvorav en leder, en økonomiansvarlig (*Schatzmeister*) og ytterligere fem medlemmer. Presidiets kjerneoppgaver er å velge en administrativ ledelse eller direksjon (*Vorstand*), kontrollere ledelsens arbeid og videreutvikle strategien til Wikimedia Deutschland. 

Fil:WMDE 21. Mitgliederversammlung Plenum.jpg|Foreningens øverste organ, medlemsforsamlingen i november 2017.
Fil:Alice Wiegand, Januar 2020-3238.jpg|Leder av presidiet fra 2020 Alice Wiegand, fotografert samme år.

Den administrative ledelsen (*Vorstand*) skal bestå av minst ett medlem. Vedkommende skal ha vervet som hovedbeskjeftigelse, og mottar derfor honorar. Hen velges for fem år av gangen og kan gjenvelges. Et medlem av ledelsen kan være medlem av foreningen, men ikke av presidiet. Ledelsen er ansvarlig for driften av foreningen og omtales gjerne som *forretningsførende leder* eller *ledelse,* fritt oversatt fra det tyske navnet *Geschäftsführender Vorstand*. Per 2024 besto den administrative ledelsen i Wikimedia Deutschland av to forretningsførere med atskilte ansvarsområder, Franziska Heine og Christian Humborg.

Fil:Franziska Heine, Christian Humborg, Wikimedia Deutschland e. V.jpg|Den administrative ledelse per 2024: Franziska Heine og Christian Humborg.
Fil:Office building Uihlein Andreaestrasse 1 Mitte Hannover Germany (100).jpg|Wikimedia Deutschlands Hannover-kontor holder til i Uihlein-bygningen.
Fil:Christian Humborg Franziska Heine Alilce Wiegand Torte Geburtstagstorte Wikimedia-20-Jahre-93.jpg|Humborg, Heine og Wiegand feirer 20-årsjubileum for Wikimedia Deutschland i 2024.


## Se også

* Wikimedia Norge
* Wikimedia Armenia

## Referanser

## Eksterne lenker
*